Държавен вестник, бр. 112, 2025 г., стр. 159

БРОЙ  112	
Д Ъ Р Ж А В Е Н  В Е С Т Н И К 	
СТР.  159  
 
управление и контрол в тролейбусите и електрическите автобуси, софтуерни продукти, 
използвани в измерванията и изпълнението на дейностите по монтаж, техническото 
обслужване, диагностика и ремонт на тролейбусите и електрическите автобуси, както и 
софтуерни продукти за организация и отчет на дейностите, материалите и труда.  
Кабинетите разполагат с шкафове за съхранение на учебни пособия и материали, 
техническа и конструктивна документация. 
 
5.2. Изисквания към учебната база за обучение по практика на професията – 
характеристики, обзавеждане, оборудване, софтуер 
За обучение по практика на професия „Електрообзавеждане на тролейбуси и 
електрически автобуси“ е необходима следната материално-техническа база:учебна 
работилница за монтаж на електрообзавеждане, мехатронни и електронни системи в 
тролейбуси и електрически автобуси, която отговаря на нормативно установените 
изисквания към функционалните характеристики, условията за безопасност и пожарна 
охрана в приложимата нормативна уредба. 
Учебната работилница е оборудвана с работни маси със захранващи контакти и 
осветление за всеки обучаем и за обучаващия, запояващи станции с поялници за всеки 
обучаем и обучаващия, комплекти ръчни инструменти (отвертки, клещи, ключове, 
тресчотки, ножове за кабели и стрипери), мултимери, осцилоскопи, тестери, специализирани 
диагностични уреди, лаптопи/таблети с диагностичен софтуер. Осигурени са инвертори, 
батерии, зарядни устройства, кабели и конектори с различна дължина и секция, предпазители 
и прекъсвачи, платки за прототипиране, микроконтролери, сензори, актуатори, релета, 
контактори, транзистори, диоди и резистори. Осигурени са лични предпазни средства за 
всеки обучаем за осигуряване на общите и специфични изисквания в нормативната уредба за 
безопасност при работа с електрообзавеждане. 
При възможност обучаващата институция осигурява подходяща интерактивна 
система (виртуална лаборатория/софтуерни симулатори) като безопасна и контролирана 
среда за експериментиране и обучение.  
Учебната работилница може да се замени с работилница в експлоатация за обучение в 
реална работна среда, имаща предвиденото оборудване, въз основа на договор с 
предприятието собственик. 
Договорът е придружен от извадка от електронния регистър на Изпълнителна агенция 
„Главна инспекция по труда“ за актуалните декларации по чл. 15 от Закона за здравословни и 
безопасни условия на труд (ЗЗБУТ) на предприятието собственик, удостоверяваща 
съответствието на използваната база с изискванията за здравословни и безопасни условия на 
труд. 
Учебна работилница за техническо обслужване, диагностика и ремонт на тролейбуси 
и електрически автобуси трябва да отговаря на нормативно установените изисквания към 
функционалните характеристики, условията за безопасност и пожарна охрана в приложимата 
нормативна уредба.  
Работилницата е оборудвана със специализирани диагностични скенери за тролейбуси 
и електрически автобуси, стенд за регулиране геометрията на колелата, стенд за балансиране 
на колелата, машина за демонтаж и монтаж на гуми, работни станции с лаптоп/таблет с 
инсталиран софтуер за диагностика, програмиране на системи за управление и контрол, 
актуализация на софтуера и достъп до техническа документация. Осигурен е безжичен 
интернет достъп, за да могат обучаемите да използват приложения и да работят с файлове на